许士奇

许士奇（），字稚正，号含若，浙江杭州府海盐县竈籍，浙江海宁县人，明朝政治人物，同進士出身。

生平
少为诸生，读书悬发于梁，彻夜不寐。萬曆二十八年（1600年）庚子科浙江鄉試舉人，《萬曆庚子科同年序齿録》：許士奇，字稚正，號含若，治易经，行。庚辰年七月二十七日生。嘉兴府海盐县竈籍。县学生。曾祖槐卿，禮部儒士。祖聞至，庠生。父敦復，冠带儒士。母林氏。具庆下。娶吴氏。子丕顯、丕烈、丕名、丕振。鄉試第三十三名。。四十一年（1613年）登癸丑科進士，为黄州府推官，楚俗强梗，江多大盗，以法裁之，盗屏迹出境。发粟赈流民，葺定惠书院，江楚人文弥盛。万历四十三年乙卯、四十六年戊午分按河南、湖广棘闱，得名士十五人。升南京刑部主事，出知成都府。奢崇明乱后，百里稀人烟，知府悬缺一年，士奇抵任，荆榛瓦砾中吊死扶伤，与民休息，凡四年而生聚如故。升下川南道副使，驻泸州。隔藺州止一水，奢巢虽覆，尚走险自保，倚水西为触角，制府檄士奇捣藺以援黔，监将吏练士秣马，筑城兴屯，酌輓输，谨防戍出入，行间二年，辟地千里，斩首贼数千。天啓七年推升廣西右參政，改四川右參政，照旧分巡下川南道天启七年正月，改新推广西布政使司右参政许士奇为四川布政使司右参政，照旧分巡下川南道。加升四川分巡上川南道按察司副使李一鳌为布政使司右参政改川西分巡道。。藺酋合水西据险，矗古菁中，改其山曰鸣凤，构宫殿、戈矛，皆镌“铲平天下”字，陡峻不可攻。士奇構离其党与，遂破其巢，殄灭之，论功加二级，崇禎元年（1628年），升湖廣左參政《崇禎長編卷之九》：崇禎元年五月，起補陳贊化為禮科給事中，原任揚州府知府顏容暄為太平府知府，四川右參政許士奇為湖廣左參政、湖广武昌道按察使崇禎三年三月，吏科給事中祝世美以武昌分廵道按察使許士奇監軍北來，其才品可留為節鉞之用，請以分廵湖南道按察使馬人龍調補其任，帝謂士奇果否邊才，所司從公諮覆。。崇祯二年己巳（1629年）京师被清军所围，士奇将楚师入卫，解严后，条上兵事，奉旨遇急镇擢用，遂升四川右布政使崇禎三年六月丁巳，以湖廣按察司使許士奇為四川右布政司使。，备兵松潘，未任，改陕西右布政使，西宁备兵道，言者忌之，中以考功法罢，归里又数年卒《海寧縣志》。

参考资料

Category:明朝黄州府推官
Category:南京刑部主事
Category:明朝成都府知府
Category:明朝四川按察司副使
Category:明朝廣西布政使司參政
Category:明朝四川布政使司參政
Category:明朝湖廣布政使司參政
Category:明朝湖廣按察使
Category:明朝四川布政使
Category:明朝陕西布政使
Category:海盐人
S